IBMนำร่องเปิดสาขาเชียงใหม่รุกภูมิภาค
บริษัทไอบีเอ็ม ประเทศไทย เปิดสาขาสำนักงานภาคเหนือ ถือเป็นการเปิดสาขาในภูมิภาคครั้งแรก
17 ก.พ. 2553

บริษัทไอบีเอ็ม ประเทศไทย เปิดสาขาสำนักงานภาคเหนือ ถือเป็นการเปิดสาขาในภูมิภาคครั้งแรก
นายธันวา เลาหศิริวงศ์ กรรมการผู้จัดการใหญ่ บริษัทไอบีเอ็ม ประเทศไทย ประกาศนำไอบีเอ็มรุกธุรกิจภูมิภาค นำร่องในภาคเหนือ โดยเปิดสำนักงานไอบีเอ็ม สาขาเชียงใหม่ เพื่อให้บริการด้านเทคโนโลยีอย่างครบวงจร รองรับความต้องการจากลูกค้าทั้งภาครัฐและอเอกชนในภาคเหนือ ซึ่งเป็นการสนองนโยบายรัฐบาล ในการผลักดันจ.เชียงใหม่เป็นศูนย์กลางธุรกิจสร้างสรรค์ในภาคเหนือ
ทั้งนี้ การเปิดสาขาเชียงใหม่ ซึ่งเป็นสาขาแรกในภูมิภาคนี้ จะทำให้ไอบีเอ็มสามารถรุกลูกค้าธุรกิจขนาดกลางและขนาดย่อม (เอสเอ็มอี) ในท้องถิ่นได้มากขึ้นรวมถึงสามารถสนับสนุนพันธมิตรทางธุรกิจที่มีกว่า 20 ราย สร้างความเชื่อมั่นในการขยายตลาดของไอบีเอ็มได้มากขึ้น ซึ่งหากธุรกิจมีการเติบโตเป็นอย่างดี บริษัทจะขยายธุรกิจไปยังภูมิภาคอื่นต่อไป